Okresná prokuratúra Lučenec 
F. Lehára 12, 984 80 Lučenec 1

Sp. zn. : 3 Pv 46/13/6606	Lučenec, 14.6.2013
EEČ : 2-47-92-2013

U Z N E S E N I E

Trestná vec:	obvinený XXXXX 
Trestný čin:	zanedbanie povinnej výživy podľa § 213 odsek 1 Trestného zákona číslo 140/1961 Zbierky zákonov v znení zákona číslo 399/2000 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec dcéry XXXXX, nar. XXXXX hoci bol právoplatným rozsudkom OS v Lučenci pod č. 10C 241/93 z 26.10.1993 počnúc dňom 03.12.1993 povinný platiť výživné na dcéru mesačne v sume 400,- SK t. j. 13,28 € vždy do 15-teho dňa toho ktorého mesiaca predom k rukám matky dieťaťa XXXXX, nar. XXXXX z XXXXX takto uloženú povinnosť v XXXXX a inde riadne neplnil a za obdobie od 15.05.1998 do 15.10.2010 dlhoval na výživnom celkom 2 005,28 €             

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa OÚV PZ v Lučenci bolo dňa 11.12.2000 pod č. OÚV-689/20-2000  začaté trestné stíhanie a zároveň vznesené obvinenie XXXXX, nar. XXXXX pre trestný čin zanedbania povinnej výživy podľa § 213 ods. 1 Tr. zákona č. 140/1961 Zb., ktorý mal spáchať spôsobom a v rozsahu uvedenom v skutkovej vete výrokovej časti tohto uzneseniam, podľa ktorého vznesenia obvinenia mal obv. XXXXX za obdobie od 15.05.1998 do 15.11.2000 dlhovať na výživnom celkom 12 300,- Sk t. j. 408,26 €, ktorá dlžná suma výživného bola zvyšovaná až do 22.10.2010 s celkovým zameškaným výživným vo výške 2 005,28 €, nakoľko podľa Trestného zákona č. 300/2005 Zz. po nadobudnutí jeho účinnosti bolo proti XXXXX vedené trestné stíhanie aj za obdobie po 01.01.2006, pričom podľa Trestného zákona č. 300/2005 obvinený neplnením vyživovacej povinnosti naplnil skutkovú podstatu prečinu zanedbania povinnej výživy podľa § 207 ods. 1, ods. 3 písm. b/ Tr. zákona.
V priebehu vykonaného vyšetrovania bolo podľa oznámenia o úmrtí por. č. XXXXX podaného dňa 14.01.2013 Mestskou časťou Bratislava - Petržalka zistené, že obv. XXXXX, nar. XXXXX dňa 23.10.2010 umrel.  
 Podľa § 215 ods. 1 písm. d/ Tr. poriadku prokurátor zastaví trestné stíhanie ak je trestné stíhanie neprípustné podľa § 9.
Podľa § 9 ods. 1 písm. d/ Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.
S poukazom na ustanovenia § 9 ods. 1 písm. d/ Tr. poriadku bolo preto potrebné o trestnom stíhaní rozhodnúť podľa § 215 ods. 1 písm. d/ Tr. poriadku, tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor